Alice, eMzantsi Afrika

IAlice, eyaziwa njenge Dikeni,  yidolophu encinci kuhola wendlela uR63 eMpuma Koloni, eMzantsi Afrika ethiywe ngegama leNkosazana uAlice waseUnited Kingdom, intombi yesibini kaKumkanikazi waseBritane uVictoria. Yazinziswa ngo-1824 ngamakholoni aseBritane. Imelene nomlambo iTyhume. Iyinxalenye kaMasipala weNgingqi yaseRaymond Mhlaba.

IYunivesithi yaseFort Hare yaqala ngo-1847 njengenqaba eyakhelwe ukuhlala imikhosi yaseBritane. Kwaloo nqaba yaguqulwa ngo-1916 yaba liziko leyunivesithi yabantsundu. Uninzi lweenkokheli zopolitiko ezikhoyo eMzantsi Afrika zafundiswa kwiYunivesithi yaseFort Hare. Ikwayi alma mater yowayesakuba ngumongameli uNelson Mandela. Iyunivesiti ikwanguvimba wogcino-mpepha weAfrican National Congress kunye namaxwebhu kwaye ineyona ngqokelela ibalulekileyo yobugcisa baseAfrika.